

**Vakok Egységes Gyógypedagógiai Módszertani Intézménye, Óvodája, Általános Iskolája, Szakiskolája, Készségfejlesztő Iskolája, Fejlesztő Nevelés-Oktatást Végző Iskolája, Kollégiuma és Gyermekotthona**

Helyi tanterv

Átdolgozta: Gyulai Andrea

**KÖRNYEZETISMERET**

A Természettudomány és földrajz műveltségterület középpontjában a természet és az azt megismerő ember áll. A természettudományos műveltség kialakításának alapja a természettel való közvetlen, megértő és szeretetteljes kapcsolat. A tanulók a tantárgy elsajátítása során megismerkednek a természeti és technikai környezettel. A tantárgy legfontosabb célja, hogy a gyermekek életkori sajátosságaira, kognitív fejlődésére, valamint kíváncsiságára építve képessé tegye őket szűkebb és tágabb környezetük, valamint saját testük megismerésére, a változások megértésére, alapvető ok-okozati összefüggések meglátására.

A tanulók a természettudományos ismeretszerzés és -feldolgozás módszereire épülő tevékenységek révén, cselekvő úton szereznek tapasztalatokat, aktívan vesznek részt a fejlesztés folyamatában. A megismerési módszerek (megfigyelés, leírás, összehasonlítás, csoportosítás, mérés és kísérlet) elsajátításán és alkalmazásán keresztül fejlődnek azon alapvető képességeik (megfigyelő, leíró, azonosító, megkülönböztető képesség, mérési technika, kísérletezéshez szükséges képességek), melyek a természettudományos megismeréshez szükségesek, valamint kialakulnak az ezekhez nélkülözhetetlen alapvető szokásaik is.

Kiemelt jelentőségű, hogy a gyermekek saját tapasztalataikon keresztül olyan természettudományos tapasztalatok birtokába jussanak, melyek segítik eligazodásukat az őket körülvevő természeti, társadalmi és gazdasági környezetben, valamint képessé teszi őket arra, hogy környezetükkel harmonikusan együtt éljenek. A tantárgy tanulása során tehát erősíthető a környezet iránti érdeklődés, felelősségvállalás.

Alapvető fontossággal jelenik meg a tantárgy céljai között az egészség megőrzése és az egészséges életvitel összetevői közötti összefüggés felismerése, az egészséges életmód szokásainak alakítása, valamint az egészséget károsító hatások tudatos kerülésére való nevelés. A tantárgy céljaiból következik, hogy szükségszerűen szervesen kötődik a hétköznapi élethez, s így erősen gyakorlatorientált. Nem ismereteket tanít meg a gyermekek számára, hanem a gyermekek saját tevékenységeinek tapasztalatai által készíti elő a fogalomalkotást.

A tevékenységek végzése során szerzett élmények biztosítják a megismerés és felfedezés örömét, ezáltal hozzájárulnak ahhoz, hogy folyamatos legyen a tanulók motivációja arra, hogy a természettudományok és a földrajz tárgykörébe tartozó problémákat minél mélyebben megismerhessék, megérthessék.

Eközben a tanulók a mindenki által elérhető és alkalmazható természettudományos műveltség alapjainak birtokába jutnak.

A kerettanterv figyelembe veszi a tanulók megismerési sajátosságait, ezért az olyan megismerési helyzetekre helyezi a hangsúlyt, amelyekben az aktív tevékenység, a közvetlen tapasztalatszerzés, a cselekvések sokasága, a konkrét gyakorlati vonatkozások értelmezése szerepel. A tanulási folyamatban az érzékelésre, az észlelésre, a személyes élményekre, felfedezésekre építve jut el a tanuló a bonyolultabb gondolkodási műveletig, az elemi problémamegoldásig.

A természettudományos műveltség az egyén és a társadalom számára meghatározó jelentőségű. Az egészség tudatos megőrzése, a természeti és a technikai, az épített környezet felelős, fenntartható átalakítása természettudományos kutatások és azok eredményeinek alkalmazása nélkül elképzelhetetlen.

A tanulóknak az ismeretelsajátítási folyamat során olyan tudásrendszerek alapjait kell kiépíteniük, amelyek alkalmasak a mindennapi tevékenységben való felhasználásra. A tanulók ismeretelsajátításában a természeti környezeti világ elemi megismerésének lehetősége tűzhető ki célul. A folyamat során kiemelt figyelmet kell fordítani a kapcsolatrendszerek feltárására, az élő és élettelen természet szoros kölcsönhatására, az ember és természet összetartozására, egymásrautaltságára, az ember természetben betöltött helyének és szerepének felismerésére.

A tanterv olyan jelenségekkel is foglalkozik, amelyek befolyásolják az egyén és a közösség életét, és kihatással vannak a jövő alakulására. Ezek az egészségmegőrzéssel, természeti forrásokkal összefüggő problémák. Ezek feltárása, megértése hangsúlyos az enyhe értelmi fogyatékos tanulóknál is.

Kiemelt cél az életkoruknak és fejlettségüknek megfelelő korszerű tudások elsajátítása, a fogalmak folyamatos érlelése, pontosítása. Az önálló ismeretszerzés képességének fejlesztése aktív tevékenységek során, folyamatos gyűjtőmunkával, pozitív megerősítéssel és következetes segítségadással történik. A tanulói aktivitás és tevékenység-központúság érdekében szükséges a vizsgáló munkaeszközök, kísérleti eszközök, egyéni igényekhez igazított, adaptált taneszközök alkalmazása. A tanterv célja a tájhoz, a hazához, a közösséghez tartozás örömének, felelősségének és érzelmi biztonságának kialakítása közben a térbeli és időbeli tájékozódó képesség fejlesztése. A kognitív képesség, a megismerő képesség fejlesztése, a megismerési módszerek elsajátítása, tapasztalatok szerzése közben, értelmezéssel, pontosítással kísérve történik. A kommunikációs képesség fejlesztésében a szókincsbővítés, a fogalmak értelmezése, a beszédprodukció kerül a középpontba. Az érdeklődés, a nyitottság, a kíváncsiság felkeltésének és tartósságának fokozásával megvalósítható a cselekvési képesség gazdagítása, az önkifejezési formák erősítése, a szociális képességek fejlesztése, együttműködés a feladatokban, kapcsolatteremtés és együttműködési szokások kialakítása, a társak segítése.

A fejlesztendő készségek, képességek az elemi természettudományos műveltség megszerzését és gyakorlatban való alkalmazását teszik lehetővé. Enyhe értelmi fogyatékos tanulók számára a tanulási tevékenységek közül kiemelt jelentőségű a megfigyelés, a közvetlen tapasztalatszerzés, vizsgálódás, aktív részvétel a kísérletekben, a kísérleti eszközök használata, továbbá a balesetmentes kísérletezés szabályainak elsajátítása.

**3–4. évfolyam**

A természettudományos műveltség alapozása a mindennapi gyakorlatban szerzett játékos tapasztalatszerzéssel történik. Saját élményű tevékenységek formájában gyakorolva biztosítható a beilleszkedés, az együttműködés, a kapcsolatteremtés képességének fejlődése, a másság, a sérült társak elfogadása. Fontos cél, hogy a tanuló tudja elfogadni mások segítségét, képességeinek, életkorának megfelelően tudjon segítséget adni.

A környezetismeret tanítása során felkeltjük a tanulók érdeklődését közvetlen környezetük, társaik és önmaguk iránt. Az életkori sajátosságuknak és egyedi képességeikhez igazodó játékokon keresztül lehetséges csak a tantárgy megszerettetése. A játékok szolgálják az aktív figyelem- és emlékezetfejlesztést. A játékos gyakorláson keresztül alakítják ki a legfontosabb képzeteket, alapvető fogalmakat, ezek megjelenítését rajzban, formázással, mintázással. Bővítsék szókincsüket, alkalmazzák helyesen a tanult fogalmakat. A közvetlen környezet felfedezésén, önmaga megismerésén keresztül fokozatosan bővítjük a megismerés körét. A valóság megfigyelését kövesse annak képi megjelenítése, rajzon, fotón, maketten, terepasztalon történő ábrázolása, amely alkalmas a játékos gyakorlásra, majd szóbeli megerősítésre. A téri, időbeli tájékozódás kezdetben csak tanteremben történjen, konkrét tárgyhoz, valóságos történésekhez kötötten. Ezeken a fejlesztési szinteken haladva lesznek képesek elsajátítani a tanulók azokat az alapokat, amelyekre a következő évek tanulási folyamatait, a tanuló gondolkodási képességének, érzelemvilágának a fejlesztését építhetjük. Az elsődleges a kíváncsiság, az érdeklődés, a motiváció felkeltése és fenntartása, a szabálytudat, feladattudat kialakítása.

|  |  |  |  |  |
| --- | --- | --- | --- | --- |
| **Témakör** | | **1. Tájékozódás térben, időben** | | **Javasolt óraszám:**  **16 óra** |
| **A témakör nevelési-fejlesztési céljai** | | Tér, idő orientációs képesség fejlesztése. Kommunikációs képesség fejlesztése. Analizáló, szintetizáló képesség fejlesztése. Megfigyelőképesség fejlesztése. Feladattudat, szabálytudat erősítése. Szociális, együttműködő képesség fejlesztése. Kooperatív technikák elsajátítása, gyakorlása. | | |
| **Fejlesztési ismeretek** | | | **Fejlesztési tevékenységek** | |
| *1.1. Tér, idő, nagyságrendek*  Tájékozódás az időben, saját élettörténet a születéstől máig.  Az idő mérése, alkalmi és szabványegységei, az idő becslése, mértékegységei.  Tájékozódás térben.  A lakóhely és környéke.  Irányok, távolság, hosszúság.  Fő világtájak  Magyarország domborzati térképe.  Alapvető térképjelek (államhatár, felszíni formák, vizek, főváros). | | | Események időbeli sorrendbeállítása, időszalag, időnaptár készítése.  Események, jelenségek rögzítése, fogalmazás szóban, írásban.  Tapasztalatok szerzése séták, kirándulások alkalmával.  Egyszerű makettek készítése.  Játékos tájékozódási gyakorlatok. | |
| *1.2. Rendszer, rendszer és környezete*  Rész, egész, összetettség, funkció (élőlények, épületek, tárgyak, eszközök részei) természetes és mesterséges (épített) környezetben. | | | Irányított megfigyelések, elemzések alapján játékos szerelési, építési gyakorlatok. Évszak-naptár, évszak-doboz készítése  A növények, állatok és részeik csoportosítása adott szempontok alapján.  Tanulmányi séták, kirándulások, megfigyelések, tapasztalatok megfogalmazása szóban és írásban | |
| **Fogalmak** | Mértékegység, térkép, élőhely, rész, egész. | | | |

|  |  |  |  |  |  |  |
| --- | --- | --- | --- | --- | --- | --- |
| **Témakör** | **2. Megfigyelés, mérés** | | | **Javasolt óraszám: 12 óra** | | |
| **A témakör nevelési-fejlesztési céljai** | Megfigyelés, összehasonlítás, vizsgálódás képességének fejlesztése. Kommunikációs képesség fejlesztése. Az analizáló, szintetizáló készség fejlesztése. Érdeklődés, motiváltság folyamatos fenntartása. Szociális képesség fejlesztése. A kooperatív technikák alkalmazása. Információszerző eszközök használata. | | | | |
| **Fejlesztési ismeretek** | | **Fejlesztési tevékenységek** | | | | |
| *2.1. Mérés*  Mérőeszközök, mértékegységek.  Becslés, mérés.  Mérési rendszerek (tömeg, hosszúság, hőmérséklet, űrtartalom)  Anyagok és testek mérhető tulajdonságai  A mérhető anyagi tulajdonságok felismerése, megismerése, mérése. | | | A mérhető tulajdonságok vizsgálata, a vizsgálati módszerek gyakorlása (megfigyelés, viszonyítás, becslés, mérés).  A figyelem irányítása, az emlékezet mobilizálása.  Mérőeszközök használatának gyakorlása.  A mérésekhez használt adaptív, vagy speciális (beszélő, tapintható) eszközök ismerete | |
| *2.2. Az élettelen környezet megfigyelése*  A környezet anyagai.  A természetben előforduló és mesterséges anyagok (fa, fém, levegő, víz, talaj).  Anyagformák és tulajdonságaik.  Az anyagok megmunkálhatósága.  A víz szerepe.  A víz előfordulása a természetben.  Eső, hó, jégeső, folyóvíz, tó.  Az ivóvíz.  Vízben oldódó és nem oldódó anyagok | | Természetes és mesterséges anyagok gyűjtése, csoportosítása.  Az anyagfajták és a használat közötti összefüggés felismerése.  Tépés, gyurmázás.  A víz vizsgálata, halmazállapotainak megnevezése, felismerése, a víz hőfokának mérése.  A csapadék különböző formáinak megkülönböztetése.  A víz mint életfontosságú anyag tudatosítása.  Egyszerű kísérletek végzése cukorral, sóval, homokkal, kaviccsal. | | | | |
| *2.3. Az élő környezet megfigyelése*  Termesztett növények.  Növénytermesztés, állattenyésztés.  Életjelenségek: táplálkozás, légzés, növekedés, fejlődés, mozgás, szaporodás.  Életfeltételek (levegő, víz, tápanyag, napfény, hőmérséklet).  A növény élete az ültetéstől a terméshozatalig. | | Az életjelenségek megfigyelése, egyszerű kísérletek végzése.  Babnövény ültetése, fejlődési napló vezetése.  Az állatok megfigyelése (kutya, macska, hörcsög, papagáj). | | | | |
| **Fogalmak** | Mérőeszköz/speciális mérőeszköz, becslés, mérés, életjelenség, a víz különböző halmazállapotai és előfordulása, oldhatóság, növénytermesztés, állattenyésztés, nővények, állatok, életjelenségek. | | | | |

|  |  |  |  |  |
| --- | --- | --- | --- | --- |
| **Témakör** | | **3. Az élettelen környezet kölcsönhatásai** | | **Javasolt óraszám: 8 óra** |
| **A témakör nevelési-fejlesztési céljai** | | A megismerés módszereinek bővítése. A szociális, együttműködő képesség fejlesztése. Csoportmunka, kooperatív technikák alkalmazása. Kauzális gondolkodás fejlesztése. Tapasztalatok szerzése a közvetlen környezetben és az élettelen természetben előforduló anyagokról, kölcsönhatásokról, az ismeretek bővítése. A tapasztalatok feldolgozása szóban, írásban. | | |
| **Fejlesztési ismeretek** | | | **Fejlesztési tevékenységek** | |
| *3.1. Anyag*  A környezetben előforduló gyakori anyagfélék.  Anyag-forma kapcsolata.  Halmazállapot.  Csapadékformák. | | | Anyagok halmazállapotainak felismerése, megnevezése, tapasztalatszerzés, kísérletezés.  Csoportosítás halmazállapotok szerint.  A tapasztalatok rögzítése írásban. | |
| *3.2. Energia*  Energiaforrások.  Energia felhasználása.  Energiát felhasználó berendezések, fűtő, hűtő háztartási eszközök.  Energiafajták (nap, szél, víz, elektromos, fény). | | | Egyszerű kísérletek, játékok készítése (szélforgó).  Gyűjtőmunka, beszámoló készítése az energiáról. | |
| *3.3. Kölcsönhatások*  Mágnes, vonzás, taszítás.  Mozgások. | | | Megfigyelések, játékos kísérletek.  Anyagok csoportosítása a mágnesesség alapján. | |
| *3.4. Változás*   * Fizikai változások.   Alakváltozások (aprítás, darabolás, aprózódás).  Halmazállapot-változások (olvadás, fagyás, párolgás, csapadékformák, fagyasztás, szárítás, locsolás a háztartásban).  Az évszakok változásai, következményei a természetben, a mindennapi életben.  Helyzet- és helyváltoztatás.   * Kémiai változások.   Az égés, tűz, tűzvédelem, tűzoltás eszközei.  A tűzoltók munkája. | | | A változásokat kiváltó hatások azonosítása a mindennapi környezetben megfigyelhető jelenségek esetében.  A természetben lejátszódó és az ember által létrehozott halmazállapot-változások megfigyelése, megbeszélése.  Tapintható időjárási naptár készítése.  A mozgásban megnyilvánuló állandóság és változás megfigyelése, tanulmányozása.  A változások felismerése, az összefüggések megértése.  Éghető és éghetetlen anyagok csoportosítása. Teendők tűzriadó esetén.  Aktív részvétel tűzriadós gyakorlatokban. | |
| **Fogalmak** | Halmazállapot, halmazállapot-változás, mágneses kölcsönhatás, évszak, tűz, energiafajta. | | | |

|  |  |  |  |  |  |
| --- | --- | --- | --- | --- | --- |
| **Témakör** | | **4. Életközösségek lakóhelyünk környezetében** | | | **Javasolt óraszám: 18 óra** |
| **A témakör nevelési-fejlesztési céljai** | | A megfigyelőképesség fejlesztése. Pozitív attitűd kialakítása a természet szépségének megóvására, természetszeretetre. Kommunikációs készség fejlesztése. Ok-okozati összefüggések felismerése képességének fejlesztése. Problémamegoldó képesség fejlesztése. Kooperatív technikák alkalmazása. A kauzális gondolkodás és az értékelő érzék fejlesztése. Környezetvédelem, energiatakarékosság. | | | |
| **Fejlesztési ismeretek** | | | | **Fejlesztési tevékenségek** | |
| *4.1. Élő és élettelen környezeti tényezők* | | | | Élő és élettelen megkülönböztetése konkrét példák alapján a közvetlen környezetben. | |
| *4.2. A környezeti rendszerek állapota, fenntarthatóság*  Egészséges, gondozott környezet.  A közvetlen és tágabb környezet (iskola, lakás, közlekedési eszközök, parkok, játszóterek) rendjének megóvása.  Vizek védelme, víztakarékosság, energiatakarékosság. | | | | Saját tapasztalatok szerzése, megismerkedés a tágabb környezetünkkel (pl. Városliget)  Tapasztalatok elemzése  Törekvés a víztakarékosságra, energiatakarékosságra. | |
| 4*.3. Természetvédelem*  Növény- és állatgondozás a tanuló közvetlen környezetében.  A természet megóvása. | | | | Iskolai fűszerkert gondozása, növényültetés.  Madáretető készítése, madarak etetése télen. | |
| *4.4. Környezetszennyezés*  Levegő-, talaj-, vízszennyezés.  Szelektív hulladékgyűjtés. | | | | A levegő, víz, talaj szennyező anyagainak megfigyelése a természetes és mesterséges környezetben.  Egyszerű kísérletek végzése a különböző szennyező anyagokkal. | |
| *4.5. Energiatakarékosság*  Takarékosság az árammal, a vízzel.  Fűtés, szellőztetés. | | | | Törekvés az energiatakarékos életvitelre, egyszerű technikák gyakorlása, szituációs játékok.  Közvetlen környezetünk tisztasága. | |
| *4.6. A Föld szépsége, egyedisége*  A lakóhely közvetlen környezetében előforduló természeti nevezetesség  Nemzeti parkok, tájvédelmi körzetek – információs jelek. | | | | Információs jelek felismerése.  Séta, kirándulás során megfigyelések végzése. | |
| *4.7. A lakóhely közvetlen és tágabb* *környezetében található életközösségek*  Park, erdő, rét, mező, vizek, vízpartok.  Élőhely.  Természetvédelem. | | | Kirándulások, séták során élőlények megfigyelése.  Az élőlények közötti kapcsolatok felismerése.  A természet értékeinek védése. | | | |
| *4.8. Változatos élővilág*  A közvetlen környezet növényvilága (fák, bokrok, virágos növények).  A zöldségeskert, gyümölcsöskert növényei.  A növény részei.  A virág része, a termés és részei.  Néhány lágyszárú, fás szárú növény.  A gombák.  Főbb állatcsoportok.  A vadon élő állatok és a házi és ház körül élő állatok.  Az élőlények csoportjai (növény, állat, ember).  Madár, emlős, rovar. | | | Séta, a növények érzékelhető, mérhető tulajdonságainak vizsgálata.  Megfigyelés, analízis-szintézis, tapasztalatok rögzítése írásban.  Az állatok jellemzőinek megfigyelése a kültakaró, mozgás, végtagok, táplálkozás, szájszerv, érzékelés, szaporodás szerint.  A vadon élő és a házi állatok csoportosítása.  Állatok felismerése hangról  Az élőlények egyszerű csoportosítása adott szempontok alapján. | | | |
| **Fogalmak** | Szelektív hulladékgyűjtés, természetvédelem, energiatakarékosság, víztakarékosság, környezetszennyezés, növény-, állatgondozás, felelősség, park, élőhely. | | | | |

|  |  |  |  |  |
| --- | --- | --- | --- | --- |
| **Témakör** | | **5. Hazánk, Magyarország** | | **Javasolt óraszám: 8 óra** |
| **A témakör nevelési-fejlesztési céljai** | | A megfigyelőképesség fejlesztése. Pozitív attitűd kialakítása a természet szépségének megóvására, hazaszeretetre, természetszeretetre. Kommunikációs készség fejlesztése. Kooperatív technikák alkalmazása. A kauzális gondolkodás és az értékelő érzék fejlesztése. | | |
| **Fejlesztési ismeretek** | | | **Fejlesztési tevékenységek** | |
| *5.1. Közvetlen és tágabb települési környezetünk*  Lakóhely, megyék, főváros.  Lakóhelyünk értékei. | | | Térképismeret.  Lakóhelyhez közeli települések megnevezése  Saját lakóhely, a lakóhely kulturális és természeti értékeinek bemutatása szóban  Fővárosunk néhány jellegzetes nevezetességének, épületeinek, hídjainak, közlekedésének megismerése tanulmányi kirándulás alkalmával. | |
| *5.2. Térképészeti gyakorlatok*  Földrajzi elhelyezkedés.  Felszínformák. | | | Magyarország elhelyezkedésének megfigyelése tapintható földgömb, Európa-térkép.  Magyarország államhatárainak, szomszédos országainak megkeresése, megnevezése a tapintható térképen.  Hazánk felszínformáinak, vizeinek azonosítása tapintható domborzati térképen  Irányok. | |
| **Fogalmak** | Térkép, domborzati térkép, közigazgatási térkép, felszínforma, megye, megyeszékhely, település, főváros. | | | |

|  |  |  |  |  |
| --- | --- | --- | --- | --- |
| **Témakör** | | **6. Testünk, egészségünk** | | **Javasolt óraszám: 10 óra** |
| **A témakör nevelési-fejlesztési céljai** | | Megismerési módszerek, tartós figyelem, emlékezet fejlesztése, a szociális képesség, interperszonális képesség fejlesztése, empátiakészség fejlesztése, helyes magatartási szokások megerősítése, pozitív attitűd kialakítása a mássággal kapcsolatban, illetve a mások elfogadására, megsegítésére; az egészséges életmód alapvető szabályai betartásának erősítése. Kommunikációs képesség fejlesztése. A motoros képességek fejlesztése. A kauzális gondolkodás fejlesztése, döntési képesség fejlesztése, az időbeli tájékozódás képessége, az összehasonlítás, viszonyítás képességének fejlesztése, az elemi ítéletalkotás képességének fejlesztése. Együttműködési formák működtetése, problémaérzékenység fejlesztése. | | |
| **Fejlesztési ismeretek** | | | **Fejlesztési tevékenységek** | |
| *6.1. Az emberi test*  Testrészek és funkciójuk.  A mozgás szerepe az egészséges életmódban.  Játék, sport. | | | A főbb testrészek megnevezése.  Játékos gyakorlatok a testrészek mozgatására. | |
| *6.2. A test, az érzékszervek védelme*  Egészséges életmód.  Egészséges táplálkozás.  Helyes fogápolás.  Egészség és betegség (néhány fertőző gyermekkori betegség)  A káros élvezeti szerek. | | | A helytelen táplálkozás okozta problémák felismerése.  Gyűjtőmunka az egészséges életmóddal kapcsolatban  A helyes viselkedési szokások megismerése betegség esetén, részvétel szituációs játékokban.  A káros élvezeti szerek elutasítása. | |
| *6.3. Szaporodás, egyedfejlődés*  Az életkori szakaszok időbelisége a születéstől a halálig. | | | Információgyűjtés a családról, a család bemutatása szóban | |
| *6.4. Öröklődés*  A család.  Különböző emberi külső és belső tulajdonságok (ilyen vagyok). | | | Tulajdonságok megnevezése, csoportosítás (külső-belső).  Hasonlóságok, különbségek észrevétele. | |
| *6.5. Magatartás*  Helyes magatartási formák a betegség megelőzésében.  Viselkedések betegség esetén.  Viselkedés közösségekben.  A sérült embertársak segítése.  Önismeret.  Veszélyek a gyermekekre. | | | Veszélyeztető magatartásformák felismerése. | |
| **Fogalmak** | Az emberi test részei, tisztálkodás, tisztálkodási eszköz, gyermekbetegség, védőoltás, fertőzés és járvány, orvos, gyógyszer, helyes táplálkozás, fogápolás, mozgás, sport, testedzés, életműködés, növekedés, változás, önismeret. | | | |

|  |  |
| --- | --- |
| **Összegzett tanulási eredmények a két évfolyamos ciklus végére** | Tapasztalatok, megfigyelések, ismeretek szerzése a környezetben előforduló legismertebb tárgyak, anyagok tulajdonságairól, az élőlényekről, természeti formákról, jelenségekről.  Aktív részvétel egyszerű kísérletek, mérések végzésekor.  Tapasztalatok megfogalmazása szóban.  Adott szempontok szerint csoportosítás.  Egyszerű összefüggések felismerése.  Tájékozódás térben, időben a tanuló saját lakóhelyén.  Magyarország fő jellegzetességeinek ismerete.  Irányok használata.  Az idő mérése, mértékegysége.  Elemi szintű térképismeret.  A másság elfogadása.  A sérült embertársak segítése.  Társainak és saját testének védelme.  Aktív részvétel a környezet óvásában.  Szelektív hulladékgyűjtés.  Energiatakarékosságra törekvés. |